

**Tárgy: jelentés Csemő Község Önkormányzata 2018. évi belső ellenőrzéséről**

**E L Ő T E R J E S Z T É S**

**Csemő Község Képviselőtestületének**

**2019. május 28-án tartandó ülésére**

**Tisztelt Képviselő-testület!**

A költségvetési szervek belső kontrollrendszeréről és belső ellenőrzéséről szóló 370/2011.(XII. 31.) Korm. rendelet 49. § (3 a) bekezdése szerint a polgármester a tárgyévre vonatkozó éves ellenőrzési jelentést, valamint a helyi önkormányzat felügyelete alá tartozó költségvetési szervek éves ellenőrzési jelentései alapján készített éves összefoglaló ellenőrzési jelentést – a tárgyévet követően, a zárszámadás rendelet-tervezettel egyidejűleg- a Képviselő-testület elé terjeszti jóváhagyásra.

A hivatkozott jogszabályi előírásokat betartva, Csemő Község Önkormányzata 2018. évi belső ellenőrzési tevékenységéről szóló beszámolót a mellékelt jelentésben foglaltak szerint terjesztem a Képviselő-testület elé.

A fentebb hivatkozott szabályok és a mellékelt írásos előterjesztés alapján kérem a T. Képviselő-testületet az előterjesztés megtárgyalására, és a beszámoló, valamint a határozati javaslat elfogadására.

**…/2019. (05. 28.) határozat**

**Csemő Község Önkormányzatának Képviselő-testülete a Csemő Község 2018. évi belsőellenőrzési tevékenységéről szóló összefoglaló jelentést elfogadja.**

**A Képviselő-testület felkéri a polgármestert és a jegyzőt a jelentésben foglalt szükség szerinti intézkedések megtételére.**

**Határidő: azonnal és folyamatos.**

**Felelős: polgármester, jegyző**

Csemő, 2019. május 21.

Dr. Lakos Roland

polgármester